
REPUBLIKA HRVATSKA
TRGOVAČKI SUD U SPLITU             			      
Split, Sukoišanska 6

U   I M E   R E P U B L I K E   H R V A T S K E
R J E Š E NJ E
	Trgovački sud u Splitu, po stečajnoj sutkinji Ani Golub Gruić, povodom prijedloga predlagatelja Stjepana Varvodića iz Donjeg Muća, OIB: 05723976859, za otvaranje stečajnog postupka nad dužnikom TENDA SERVIS d.o.o., OIB: 83549472766, Donji Muć, Donji Muć 102, dana 10. listopada 2017. godine 
r i j e š i o   j e                                             
Odbacuje se prijedlog za otvaranje stečajnog postupka nad dužnikom TENDA SERVIS d.o.o., OIB: 83549472766, Donji Muć, Donji Muć 102.
Obrazloženje
Dana 25. studenog 2016. godine kod ovog suda zaprimljen je prijedlog predlagatelja Stjepana Varvodića iz Donjeg Muća, OIB: 05723976859, za pokretanje stečajnog postupka nad dužnikom Tenda Servis d.o.o., OIB: 83549472766, Donji Muć, Donji Muć 102. U prijedlogu se navodi kako je dužnikov račun blokiran i daje broj dana neprekidne blokade 403. Dužnik već duže vrijeme da ne ispunjava svoje novčane obveze prema vjerovnicima jer ne radi i na žiroračunu nema sredstava. Prema bilanci od 31. prosinca 2015. godine gubitak da iznosi 723.286,00 kn te uzimajući u obzir da je dužnik prezadužen i insolventan predloženo je otvaranje stečajnog postupka nad dužnikom.
Uvidom u spis ovog suda poslovni broj 11. St-1553/2016 proizlazi da je rješenjem ovog suda poslovni broj 11. St-1553/2016 od 16. svibnja 2017. godine otvoren stečajni postupak nad dužnikom Tenda Servis d.o.o., OIB: 83549472766, Donji Muć, Donji Muć 102 te da je navedena odluka postala pravomoćna sa danom 2. lipnja 2017. godine.
Kako se nad istim stečajnim dužnikom može pokrenuti i otvoriti samo jedan stečajni postupak u kojemu svi vjerovnici mogu ostvarivati svoje tražbine po pravilima koja propisuje Stečajni zakon, to je temeljem odredbe članka 288. st. 2. Zakona o parničnom postupku („Narodne novine“ broj 53/91, 91/92, 112/99, 88/01, 117/03, 88/05, 2/07, 84/08, 96/08, 123/08, 57/11 i 25/13, dalje ZPP), u vezi s čl. 10. Stečajnog zakona (˝Narodne novine˝ broj 71/15; dalje: SZ) valjalo odbaciti prijedlog za pokretanje stečajnog postupka i odlučiti kao u izreci ovog rješenja.
U Splitu, 10. listopada 2017. godine 

SUTKINJA
ANA GOLUB GRUIĆ




POUKA O PRAVNOM LIJEKU: 
Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske. 


DNA:
-  predlagatelju
- dužniku
-  mrežna stranica e-Oglasna ploča sudova
-  spis

